04/02/2021 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Resolución do 28 de xaneiro de 2021, da Xefatura Territorial da Coruña, pola que se concede a autorización administrativa previa e de construción dunha instalación de distribución eléctrica no concello de Arteixo (expediente-e.: IN407A 2020/134-1)

Resolución do 28 de xaneiro do 2021 da Xefatura Territorial da Coruña, pola que se concede a autorización administrativa previa e de construción dunha instalación de distribución eléctrica no concello de Arteixo (expediente-e.: IN407A 2020/134-1) Expediente-e.: IN407A 2020/134-1. Promotora: UFD Distribución Electricidad, S. A. Denominación da instalación: recuamento da LMT Avda. Arsenio Iglesias, s/n. Concello: Arteixo. FEITOS 1. O 20 de agosto do 2020, a empresa promotora solicitou a autorización administrativa previa e a autorización administrativa de construción do proxecto de execución da dita instalación de distribución eléctrica. Achegan o proxecto que inclúe memoria, planos e orzamento, ao abeiro do artigo 123 do Real decreto 1955/2000 que abrangue os seguintes documentos: â Proxecto de execución nomeado: recuamento LMT. Avda. Arsenio Iglesias, s/n (Arteixo). 2. O proxecto non se someteu ao trámite de información pública, segundo o artigo 38 da Lei 5/2017, do 19 de outubro, de fomento da implantación de iniciativas empresariais en Galicia (DOG núm.203, do 25 de outubro de 2017). 3. Solicitouse o preceptivo informe ás distintas administracións, organismos ou, de ser o caso, empresas de servizo público ou de servizos de interese xeral afectadas, isto é, Augas de Galicia-Consellería de Infraestruturas e Mobilidade e o Concello de Arteixo. A empresa promotora manifestou a súa conformidade co condicionado establecido polo concello. A día de hoxe, non consta no expediente resposta do organismo afectado, é dicir, Augas de Galicia á solicitude do condicionado solicitado.4. Os servizos técnicos da Xefatura Territorial emitiron informe favorable sobre a dita solicitude. CONSIDERACIÓNS LEGAIS E TÉCNICAS 1) O xefe teritorial é competente para resolver este expediente segundo o Decreto 9/2017, do 12 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia e o artigo 39 a) do Decreto 230/2021, do 11 de xaneiro, polo que se establece a estrutura orgánica da Vicepresidencia Segunda e Consellería de Economía, Empresa e Innovación.2) A lexislación a aplicar neste expediente é a que de seguido se relaciona: a) A Lei 24/2013, do 26 de decembro, do sector eléctrico. b) O Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica. c) O Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en liñas eléctricas de alta tensión e as súas instruccións técnicas complementarias ITC-LAT 01 a 09. d) O Real decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalacións eléctricas de alta tensión e as súas instrucións técnicas complementarias ITC-RAT 01 a 23. e) O Real decreto 842/2002, do 2 de agosto, polo que se aproba o Regulamento electrotécnico para baixa tensión. f) A Lei 5/2017, do 19 de outubro, de fomento da implantación de iniciativas empresariais en Galicia (DOG núm.203, do 25 de outubro de 2017). 3) As características técnicas da instalación son as que a seguir se describen:  Treito liña eléctrica de media tensión aérea a 15 kV cunha lonxitude de 11 m, coa orixe no apoio número 23 proxectado que substitúe ao existente do doble circuíto que compoñen as liñas SBN714 e SBN708A (expediente: 2016/2329-1), onde se realiza a derivada ao CT Avda. da Deputación, número 148 (15PTC5); condutor tipo LA-56 m 2 Al e remate no CT Avda. da Deputación, número 148 (15PTC5).  Susbstitución do apoio número 22 da liña eléctrica de media tensión de doble circuíto SBN714 e SBN708.  Liña eléctrica de media tensión soterrada (actuación núm.1) a 15 kV cunha lonxitude de 584 m., coa orixe no paso de aéreo a soterrado no apoio núm.23 proxectado que substitúe ao existente do doble circuíto que constituén as liñas SBN714 e SBN708A (expediente: 2016/2329-1), onde se fai a derivada ao CT Avda. da Deputación, núm.148 (15PTC5); condutor tipo RHZ1-2 OL-12/20 kV (1x240 Al) e remate en cela de liña existente no CT Campo de fútbol (expediente: IN407A 2016/1139-1), logo de realizar entrada e saída nos CS existentes: Sabón 45 e Av. Arsenio Iglesias e mais o CS proxectado.  Liña eléctrica de media tensión soterrada (actuación núm.2) a 20 kV cunha lonxitude de 24 m, coa orixe no paso de aéreo a soterrado no apoio núm.23 proxectado que substitúe ao existente do doble circuíto que compón as liñas SBN714 e SBN708A (expediente: 2016/2329-1), onde se executa a derivada ao CT Avda. da Deputación, núm.148 (15PTC5); condutor tipo RHZ1-2 OL-12/20 kV (1x240 Al) e remate en empalmes proxectados a realizar coa LMTS SBN708A (expediente: IN407A 2016/2329-1) que mantén ao CS Figueroa (expediente: IN407A 1998/35-1).  Centro de seccionamento 3L telecontrolado con cela de servizos auxiliares e manobra exterior con envolvente de formigón.  Desmantelamento dun treito de liña de media tensión aérea SBN708A.4) No expediente consta un informe favorable dos servizos técnicos desta Xefatura Territorial. De acordo con todo o sinalado, RESOLVO: 1. Conceder a autorización administrativa previa e a autorización administrativa de construción á dita instalación de distribución eléctrica.2. A instalación executarase no prazo dun ano, contado a partir do día seguinte ao da publicación da presente resolución no Diario Oficial de Galicia.3. Para a posta en funcionamento da instalación autorizada, deberá achegar ante esta Xefatura Territorial unha solicitude coa cal xuntará a seguinte documentación: I. As declaracións de conformidade relativas ao material ou equipamento, e as certificacións ou homologacións, se procede. II. Un certificado do/a director/a da montaxe no que se garantirá o cumprimento das especificacións do proxecto e prescricións complementarias, se as houber, así com das regulamentacións e normas oportunas na montaxe da instalación e posta a punto.4. Esta aprobación outórgase sen prexuízo doutras que sexan de aplicación segundo a l exislación vixente, en especial as relativas á ordenación do territorio e ao medio ambiente. Contra esta resolución, que non é definitiva en vía administrativa, poderase interpor recurso de alzada ante o conselleiro de Economía, Empresa e Innovación, no prazo dun mes contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015), sen prexuízo de que as persoas interesadas poidan interpor calquera outro recurso que considere pertinente. Mediante este documento notifícaselle á empresa promotora esta resolución, segundo o esixido no artigo 40.1 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). A Coruña, 28 de xaneiro do 2021. Isidoro Martínez Arca Xefe territorial da Coruña